Diari Oficial de la Generalitat Valenciana


Sumari del DOGV 6954, del 30-01-2013 (2013/784)

Informació pública de la modificació puntual de les determinacions d'ordenació detallada de les ordenances d'edificació incloses en les normes urbanístiques del sector-3 d'ús residencial PP Borissa.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6954

Data del DOGV
:   30-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/784


Data del document
:   14-01-2013

Organisme emissor
:   Ajuntament de Pedreguer

Tipus de document
:   Anunci

Descriptors 

:   * Pedreguer
    * pla d'urbanisme
    * administració local

Informació pública de la modificació puntual de les determinacions d'ordenació detallada de les ordenances d'edificació incloses en les normes urbanístiques del sector-3 d'ús residencial PP Borissa. [2013/784]  
Resultant que l'objecte del present expedient és la modificació de l'article 6.1.1. Àmbit i configuració de l'edificació oberta (EDA) de les ordenances d'edificació incloses en les normes urbanístiques del sector-3 d'ús residencial Borissa, substituint la fitxa adjunta per una altra que permet una major intensitat en els usos compatibles en el sector, sense que se sobrepasse el 49 % i no suposant per tant canvi en l'ús global del sector.  
Concretament en la modificació proposada es mantenen els usos compatibles del sector, però se substitueix la limitació que existeix de «el percentatge màxim dels usos compatibles serà del 10 % i s'aplicarà per parcel·les», per «el percentatge màxim dels usos compatibles (excepte el residencial unitari) en el sector serà de 49 % (equivalent a 10.175, 33 m²t) i s'aplicarà per parcel·les, de manera que cada parcel·la tindrà dret a destinar un 10% de l'edificabilitat d'esta a usos compatibles; el 39 % restant (8.098,73 m²t) d'edificabilitat terciària serà de lliure disposició per les diferents parcel·les fins que s'esgote. El percentatge màxim d'us residencial unitari serà del 100 %» D'altra banda, s'augmenta l'ocupació del 30 % al 50 % en el cas d'ús terciaris. Es manté el 30% actual per al cas d'usos mixtos residencial terciari. S'elimina la limitació existent de longitud màxima de bloc de 30 metres per als usos terciaris que serà lliure en el cas que ocupen una planta.  
  
I atesos els informes tècnic i jurídic i el dictamen favorable de la Comissió Informativa d'Urbanisme, el Ple de l'Ajuntament, amb el vot favorable de 7 membres (PSPV, Bloc i Aixa) i 6 abstencions (PP), que supera el quòrum de majoria absoluta del nombre legal de membres exigit a l'article 47.2 ll de la Llei 7/1985, acordà:  
  
Primer. Sotmetre a informació pública el projecte de modificació puntual de les determinacions d'ordenació detallada del pla parcial Borissa (exp. 30.02.2012), per terme d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat.  
  
Segon. Simultàniament traslladar còpia de la present modificació i de l'acord adoptat a la conselleria competent en matèria d'ordenació del territori i urbanisme.  
  
Tercer. El present acord determinarà automàticament la suspensió de la tramitació i atorgament de llicències d'activitat, parcel·lació de terrenys, edificació i demolició dins de l'àmbit delimitat objecte de la modificació del pla exposat al públic, i per a aquells que resulten incompatibles amb les noves determinacions del planejament previstes.  
  
  
Quart. Notificar als promotors de la modificació puntual, perquè en prengueu coneixement i als efectes oportuns.  
  
Cosa que es fa pública per a general coneixement, sotmetent el document a informació pública, per un termini d'un mes, comptat a partir de l'endemà de la publicació d'este anunci en el Diari Oficial de la Comunitat Valenciana, diari no oficial de amplia difusió en la localitat i al tauler d'anuncis del municipi.  
Durant el dit termini es podran formular les al·legacions que s'estimen pertinents, i l'expedient complet romandrà exposat al públic i podrà consultar-se, en el Departament d'Urbanisme de l'Ajuntament de Pedreguer, situat al carrer de l'Ajuntament, núm. 7, de dilluns a divendres, des de les 10.00 fins a les 14.00 hores.  
  
Pedreguer, 14 de gener de 2013.- L'alcalde: Sergi Ferrús Peris.